label_title: 2016-os Copa América
label_desc: A 2016-os Copa América (angolulːCentennial Cup-Amerika, eredeti nevén Copa América Centenario) a dél-amerikai válogatottak első számú tornájának a 45. kiírása volt. A tornát az Amerikai Egyesült Államokban rendezték június 3. és június 26. között. Az Amerikai Egyesült Államok ezelőtt még sohasem adott otthont a Copa Américának, valamint először fordult elő, hogy nem a Dél-amerikai Labdarúgó-szövetség tagországai közül került ki a rendező ország. A címvédő Chile volt, aki ebben az évben is meg tudta védeni címét. A tornát az előző évi kontinenstorna után, a Copa América megalapításának 100. évfordulójának tiszteletére rendezték meg, melynek győztese nem szerzett indulási jogot a 2017-es konföderációs kupára, ott a 2015-ös Copa América győztese indulhatott. Ennek végül nem lett jelentősége, mert mind a két tornát Chile nyerte.